|  |  |  |
| --- | --- | --- |
| Datums skatāms laika zīmogā  |  Nr. | Z-1-18/275  |
| Uz | 05.02.2025 |  Nr. | DSG25-1-7/18 |

SIA DSG Karjeri

birojs@dsg-karjeri.lv

tehniskie noteikumi karjeram īpašumā Auniņi

Salgales pagastā, Jelgavas novadā

VSIA "Zemkopības ministrijas nekustamie īpašumi" Meliorācijas departamenta Zemgales reģiona meliorācijas nodaļa (turpmāk ‑ Nodaļa) ir izskatījusi Jūsu 05.02.2025. vēstuli "**Par meliorācijas sistēmu Auniņi un ūdens novadīšanu VNŪ Sidrabenīte**".

Vēstulē Jūs norādāt, ka plānotais izsūknējamais ūdens apjoms būs aptuveni 0,1m3/s, kā arī ūdens izlaides vieta būs koplietošanas ūdensnotekā, meliorācijas kadastra kods 3857252:K:4 (meliorācijas kadastra arhīva datos novadgrāvis N-8), kura ietek valsts nozīmes ūdensnotekā Sidrabenīte, meliorācijas kadastra kods 3857252:01 (meliorācijas kadastra arhīva datos novadgrāvis N-1) (skatīt Pielikums 6.1.). Pēc sākotnējā būvprojekta N-8 un N-1 hidroloģiskajiem aprēķiniem, ūdensnoteku tehniskie parametri ir pietiekoši, lai novadītu plānoto pārsūknējamo ūdens daudzumu, kā arī nepasliktinātu melioratīvo stāvokli ūdensnotekām piegulošajās teritorijās (skatīt Pielikums 6.2.). Jāņem vērā, ka uz ūdensnotekām ir esošas caurtekas – būves B-7 un B-9. Pēc caurteku hidrauliskajiem aprēķiniem, caurteku diametri ir pietiekoši (skatīt Pielikums 6.3., 6.4., 6.5.).

Nodaļai nav iebildumu pret plānotā pārsūknējamā ūdens apjoma novadīšanu valsts nozīmes ūdensnotekā Sidrabenīte. Par plānoto derīgo izrakteņu ieguves vietu, Nodaļa izsniedz sekojošus tehniskos noteikumus:

1. **Informācija par meliorācijas sistēmām un būvēm**
	1. Pēc meliorācijas kadastra informācijas sistēmas datiem darbība paredzēta meliorācijas objekta Auniņi, 1983. gads, arhīva šifrs 5478M029, teritorijā.

Paredzētās darbības zonā atrodas meliorācijas sistēmas un būves:

* + 1. koplietošanas ūdensnoteka, meliorācijas kadastra kods 3857252:K:4;
		2. kontūrgrāvis, meliorācijas kadastra kods 3857252:3;
		3. viena īpašuma ūdensnoteka, meliorācijas kadastra kods 3857252:VI:12;
		4. drenas, drenu kolektori.
	1. Nepieciešamības gadījumā ar iepriekš būvētā meliorācijas objekta nodošanas lietu var iepazīties pie Nodaļas Jelgavas sektora vadītāja G.Indrēvica, dokumentu glabātuvē Dobeles ielā 41A, Jelgavā, LV-3001.
	2. Meliorācijas kadastra informācija ir atrodama interneta vietnē [www.melioracija.lv](https://www.melioracija.lv).
	3. Meliorācijas sistēmām un būvēm ir noteiktas ekspluatācijas aizsargjoslas:
		1. koplietošanas ūdensnotekām lauksaimniecībā izmantojamās zemēs ‑ ūdensnotekas abās pusēs 10 m attālumā no ūdensnotekas krotes, bet meža zemēs ‑ atbērtnes pusē (atkarībā no atbērtnes platuma) 8 ‑ 10 m attālumā no ūdensnotekas krotes.
1. **Vispārīgie noteikumi**
	1. Būvniecībā ievērot vietējās pašvaldības teritorijas plānojumu un apbūves noteikumus.
	2. Ja būvniecība skar meliorācijas sistēmas un nepieciešama to pārkārtošana, būvdarbus veikt ievērojot Ministru kabineta 16.09.2014. noteikumu Nr.550 "Hidrotehnisko un meliorācijas būvju būvnoteikumi" un Ministru kabineta 30.06.2015. noteikumu Nr.329 "Noteikumi par Latvijas būvnormatīvu LBN 224‑15 "Meliorācijas sistēmas un hidrotehniskās būves"" prasības.
	3. Meliorācijas sistēmu būvdarbus izpildīt, ievērojot ar LR Zemkopības ministrijas 07.04.2009. rīkojumu Nr.65 apstiprināto Uzņēmumu tehnisko noteikumu "Meliorācijas sistēmas ‑ Būvdarbu izpilde un būvju nodošana ekspluatācijā" prasības.
2. **Īpašās prasības**
	1. Būvniecības ieceres dokumentācijā (turpmāk ‑ Projekts) jāiekļauj virszemes noteces uztveršanas un novadīšanas no būvobjektam piegulošās platības tehniskais risinājums.
	2. Projekta realizācijas rezultātā nav pieļaujama melioratīvā stāvokļa pasliktināšanās objektā, objektam piegulošajās platībās, kā arī koplietošanas un valsts nozīmes meliorācijas sistēmās.
	3. Ja paredzēts atsūknētos ūdeņus novadīt meliorācijas sistēmā, iztekas būvniecību veikt ievērojot ar LR Zemkopības ministrijas 01.07.2008 rīkojumu Nr.124 apstiprināto Uzņēmumu tehnisko noteikumu "Meliorācijas sistēmas ‑ Drenāžas būves" prasības, pievienojot Projektam risinājuma shēmu.
	4. Pirms derīgo izrakteņu atradnes izveidošanas sertificētam meliorācijas speciālistam veikt meliorācijas sistēmu inventarizāciju, izvērtējot drenāžas darbību un nosakot nepieciešamos meliorācijas sistēmas pārbūves darbus vai attiecīgo meliorācijas sistēmu izņemšanu no meliorācijas kadastra informācijas sistēmas.
	5. Nav pieļaujams meliorācijas sistēmās ievadīt nenostādinātu ūdeni no atradnes.
	6. Ja tehnisko noteikumu prasības nevar izpildīt vai akceptētā būvniecības iecerē izdarītās izmaiņas skar tehnisko noteikumu nosacījumus, tehniskos risinājumus vai attiecīgās izmaiņas saskaņot ar Nodaļu.
	7. Projektu saskaņot ar ZMNĪ būvniecības informācijas sistēmā (turpmāk ‑ BIS).
	8. Lai no Nodaļas saņemtu atzinumu par būves gatavību ekspluatācijai, ZMNĪ BIS jāiesniedz būvdarbu izpildmērījuma plāns DGN vai DWG formātā un apliecinājums par drenāžas atjaunošanu vai izņemšanu no meliorācijas kadastra informācijas sistēmas, kā arī foto ar ģeolokāciju drenu šķērsojumiem.
3. **Izvērtētā dokumentācija**
4. Iesniegums.
5. **Papildu nosacījumi**
	1. Tehniskie noteikumi izdoti saskaņā ar Meliorācijas likuma 4. panta pirmo daļu.
	2. Tehniskos noteikumus 1 (viena) mēneša laikā no to saņemšanas dienas var apstrīdēt Administratīvā procesa likuma noteiktajā kārtībā.
	3. Tehniskie noteikumi derīgi 2 (divus) gadus no parakstīšanas datuma.
6. **Pielikumi**
	1. Meliorācijas objekta Auniņi plāni;
	2. Novadgrāvja N-1 un N-8 hidroloģija;
	3. Būves B-7 hidraulika;
	4. Būves B-9 hidraulika;
	5. Betona caurteku dimensionēšana.

Zemgales reģiona meliorācijas nodaļas vadītāja Ilze Bergmane

*Gustavs Indrēvics, 28655737*

*gustavs.indrevics@zmni.lv*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU